i38 l'art de faulconnerie 



Contre le mal soubtil, qui est quant l'oyseau est 

 tousjours afamé : les signes, la cause et le 

 remède. 



LES signes du mal soubtil, qui est quant 

 l'oyseau est tousjours afamé, sont : que, 

 combien que donnes à l'oyseau souvent à 

 mangier, si est-il tousjours afamé, et plus 

 mange et plus veult manger, et emutit 

 souvent, et plus qu'il n'a acoustumé. La 

 cause est : qu'il est fort maigre, et tu le 

 veulx mectre sus prestement, et le cuydes 

 faire gras par grosses gorges que lui 

 donnes, par lesquelles il esteint la chaleur 

 de la digestion. Le remède est : prensung 

 cueur de mouton mys en trois parties, et 

 le trempe une nuyt en let, duquel trois 

 foys le jour, au matin, après midy et au 

 vespre, paistras l'oyseau ; et continue cinq 

 ou six jours ou jusques qu'il amande et 

 emutisse comme il doit; après, soit peu 



